Zaum
Zaum (Russice заумь zaum', hoc est 'trans mentem') est ratio litteraria qua scriptor omnia vel plura principia linguae naturalis abicit, pro quibus alia elementa vel  constructiones imaginatas substituit. Omnem autem significationem litterae saepe non amittunt: auctor per analogiam coniunctiones possibiles creat cum sonis linguae naturalis. Vocabulo zaum anno 1913 ab Alexio Kručënych creato, ratio a Kručënych aliisque poëtis futuristicis Russicis, praesertim Velimir Chlebnikov, elaborata est.

Exemplum 
Poëma zaum notissimum est Dyr bul ščyl, anno 1912 ab Alexio Kručënych scriptum:

dyr bul ščyl
ubešščur
skum
vy so bu
r l èz

Nonnulla verba cum vocabulis Russicis comparari possunt; exempli gratia дыр suggerit дыра 'foramen', щыл fortasse шило 'subula'.

Bibliographia 
 Bychkov, V. V. "Zaum'". In Лексикон нонклассики. Художественно-эстетическая культура XX века. 2003.

Nexus externi 
 Poëmata zaum a Romano Jakobson pronuntiata.

Genera litterarum
Poesis